CELEX: 32006R1723
Language: fi
Date: 2006-11-20 00:00:00
Title: Neuvoston asetus (EY) N:o 1723/2006, annettu 20 päivänä marraskuuta 2006 , asetuksen (EY) N:o 379/2004 muuttamisesta eräisiin kalastustuotteisiin sovellettavien vuodelle 2006 määriteltyjen tariffikiintiöiden määrän korottamisen osalta   (ETA:n kannalta merkityksellinen teksti)

23.11.2006   
            
            
               FI
            
            
               Euroopan unionin virallinen lehti
            
            
               L 324/1
            
         
      NEUVOSTON ASETUS (EY) N:o 1723/2006,
   annettu 20 päivänä marraskuuta 2006,
   asetuksen (EY) N:o 379/2004 muuttamisesta eräisiin kalastustuotteisiin sovellettavien vuodelle 2006 määriteltyjen tariffikiintiöiden määrän korottamisen osalta
   (ETA:n kannalta merkityksellinen teksti)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 26 artiklan,
   ottaa huomioon komission ehdotuksen,
   sekä katsoo seuraavaa:
   
               (1)
            
            
               Sen varmistamiseksi, että yhteisön jalostusala voi saada riittävästi eräitä kalastustuotteita, 24 päivänä helmikuuta 2004 annetussa neuvoston asetuksessa (EY) N:o 379/2004 (1) kalastustuotteita koskevien yhteisön autonomisten tariffikiintiöiden avaamisesta ja hallinnoinnista vuosina 2004–2006 annetaan säännökset yhteisön autonomisista tariffikiintiöistä.
            
         
               (2)
            
            
               Eräiden jäsenvaltioiden jalostusalalla on suuria vaikeuksia saada riittävästi eräiden kalastustuotteiden toimituksia yhteisöstä. Raaka-ainepulan ratkaisemiseksi jalostusala on alkanut käyttää kolmansista maista peräisin olevia korvaavia tuotteita.
            
         
               (3)
            
            
               Sen vuoksi eräisiin tuotteisiin sovellettavien asetuksessa (EY) N:o 379/2004 määriteltyjen tariffikiintiöiden määrää on aiheellista korottaa 1 päivän tammikuuta ja 31 päivän joulukuuta 2006 väliselle kaudelle.
            
         
               (4)
            
            
               Asetusta (EY) N:o 379/2004 olisi sen vuoksi muutettava,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 379/2004 liite 1 päivän tammikuuta ja 31 päivän joulukuuta 2006 väliselle kiintiökaudelle seuraavasti:
   
               a)
            
            
               tariffikiintiön 09.2759 määräksi vahvistetaan 70 000 tonnia,
            
         
               b)
            
            
               tariffikiintiön 09.2761 määräksi vahvistetaan 20 000 tonnia,
            
         
               c)
            
            
               tariffikiintiön 09.2770 määräksi vahvistetaan 8 000 tonnia,
            
         
               d)
            
            
               tariffikiintiön 09.2785 määräksi vahvistetaan 40 000 tonnia,
            
         
               e)
            
            
               tariffikiintiön 09.2790 määräksi vahvistetaan 5 500 tonnia,
            
         
               f)
            
            
               tariffikiintiön 09.2794 määräksi vahvistetaan 10 000 tonnia.
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 20 päivänä marraskuuta 2006.
      
         
            Neuvoston puolesta
         
         
            Puheenjohtaja
         
         J. KORKEAOJA
         
      
   
   
      (1)  EUVL L 64, 2.3.2004, s. 7.